EUROPSKA KOMISIJA Bruxelles, 15.5.2019. COM(2019) 310 final KOMUNIKACIJA KOMISIJE VIJEĆU I EUROPSKOM PARLAMENTU Tehnička prilagodba financijskog okvira za 2020. u skladu s kretanjima BND-a (ESA 2010.) (članak 6. Uredbe Vijeća br. 1311/2013 kojom se uspostavlja višegodišnji financijski okvir za razdoblje 2014.–2020.)



1.Uvod Uredba kojom se uspostavlja višegodišnji financijski okvir za razdoblje 2014.–2020., kako je zadnje izmijenjena Uredbom Vijeća (EU, Euratom) br. 2017/1123 od 20. lipnja 2017. i prilagođena kako je prikazano u okviru tehničke prilagodbe za 2019., sadržava tablicu financijskog okvira za razdoblje 2014.–2020. izraženu u cijenama iz 2011. (tablica 1.). U skladu s člankom 6. stavkom 1. Uredbe o VFO-u Komisija svake godine prije početka proračunskog postupka za godinu n+1 obavlja tehničku prilagodbu višegodišnjeg financijskog okvira (VFO) u skladu s kretanjima bruto nacionalnog dohotka (BND) EU-a i cijena, a rezultate priopćuje Vijeću i Europskom parlamentu. U pogledu cijena, gornje granice rashoda u sadašnjim cijenama utvrđene su na temelju fiksnog godišnjeg deflatora od 2 % kako je predviđeno člankom 6. stavkom 2. Uredbe o VFO-u. Kada je riječ o kretanjima BND-a, u ovu su Komunikaciju uključene najnovije raspoložive gospodarske prognoze. Komisija istovremeno izračunava raspoloživu razliku do gornje granice vlastitih sredstava utvrđene u skladu s novom Odlukom o vlastitim sredstvima 2014/335/EU, Euratom (ORD2014), apsolutni iznos pričuve za nepredviđene izdatke iz članka 13. Uredbe o VFO-u, ukupnu razliku do gornje granice za plaćanje iz članka 5., ukupnu razliku do gornje granice za obveze iz članka 14. Uredbe i iznose koje je potrebno staviti na raspolaganje instrumentu fleksibilnosti u skladu s člankom 11. stavkom 1. drugim podstavkom. Osim toga, iznos ispod gornje granice za naslov 2 koji se odnosi na rashode povezane s tržištem i izravna plaćanja prilagođuje se nakon prijenosa između prvog stupa i ruralnog razvoja. Budući da je Odluka o vlastitim sredstvima iz 2014. na snazi, gornje granice za vlastita sredstva i gornja granica za odobrena sredstva za preuzimanje obveza prilagođene su novim podacima o BND-u u skladu s Europskim sustavom računa (ESA 2010.). Najviši iznos vlastitih sredstava sada je utvrđen na razini od 1,20 % BND-a (prethodno utvrđen na razini od 1,23 %), a maksimalni iznos obveza na razini od 1,26 % BND-a (prethodno utvrđen na razini od 1,29 %). Ujedinjena Kraljevina obavijestila je 29. ožujka 2017. o svojoj namjeri povlačenja iz Europske unije u skladu s člankom 50. Ugovora o Europskoj uniji (UFEU). Europsko vijeće odlučilo je 21. ožujka 2019. u dogovoru s Ujedinjenom Kraljevinom produljiti, pod određenim uvjetima, razdoblje u kojem Ujedinjena Kraljevina ostaje država članica Unije, a 11. travnja 2019. to je razdoblje dodatno produljeno, pod određenim uvjetima, do 31. listopada 2019. U skladu s uvjetima iz Nacrta sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, koji su Europska unija i Ujedinjena Kraljevina dogovorile 25. studenoga 2018., ali ga još nisu ratificirale, Ugovori bi se prestali primjenjivati na Ujedinjenu Kraljevinu 1. siječnja 2021. Svrha je ove Komunikacije predstaviti Vijeću i Europskom parlamentu rezultate tehničkih prilagodbi za 2020. u skladu s člankom 6. Uredbe o VFO-u. 2.Uvjeti prilagodbe tablice višegodišnjeg financijskog okvira (Prilog – tablice 1. i 2.) U tablici 1. prikazan je financijski okvir za EU-28 u cijenama iz 2011., kako je naveden u Prilogu I. Uredbi o VFO-u, prilagođen u skladu s člankom 3. stavkom 1. i člankom 5. U tablici 2. prikazan je financijski okvir za EU-28 prilagođen za 2020. (tj. u sadašnjim cijenama). Financijski okvir izražen u postotku BND-a ažuriran je na temelju najnovijih raspoloživih gospodarskih prognoza (proljeće 2019.) te je prilagođen u skladu s člankom 3. stavkom 1. i člankom 5. Uredbe o VFO-u. 2.1.Ukupni iznos BND-a Prema najnovijim raspoloživim prognozama BND utvrđen za 2020. iznosi 16 989 408 milijuna EUR u sadašnjim cijenama za EU-28. U skladu s člankom 6. stavkom 4. Uredbe o VFO-u ne smije biti daljnjih tehničkih prilagodbi za predmetnu godinu, ni tijekom godine ni u obliku naknadnih ispravaka tijekom godina koje slijede. Stoga je, samo u informacijske svrhe, ažurirani BND u skladu s ESA-om 2010. utvrđen u iznosu od 14 063 162 milijuna EUR za 2014., 14 754 468 milijuna EUR za 2015., 14 902 144 milijuna EUR za 2016., 15 386 916 milijuna EUR za 2017., 15 886 713 milijuna EUR za 2018. i 16 427 139 milijuna EUR za 2019. Iz istog je razloga gornja granica za vlastita sredstva trenutačno utvrđena na 1,20 % BND-a (ESA 2010.) prilagođena samo od 2018. nadalje u tablici VFO-a u Prilogu. Za 2017. i prethodne godine gornja granica za vlastita sredstva iskazana je na 1,23 % BND-a na temelju ESA-e 95. 2.2.Glavni rezultati tehničke prilagodbe VFO-a za 2020. Ukupna gornja granica za odobrena sredstva za preuzimanje obveza za 2020. (168 797 milijuna EUR) iznosi 0,99 % BND-a. Odgovarajuća ukupna gornja granica za odobrena sredstva za plaćanje (172 420 milijuna EUR) iznosi 1,01 % BND-a. Na temelju najnovijih gospodarskih prognoza, do gornje granice vlastitih sredstava koja je utvrđena na razini od 1,20 % ostaje tako razlika u iznosu od 31 453 milijuna EUR (odnosno 0,19 % BND-a) za EU-28. 2.3.Prilagodba iznosa ispod gornje granice za naslov 2

U skladu s člankom 3. stavkom 1. Uredbe o VFO-u iznos ispod gornje granice za naslov 2 za rashode povezane s tržištem i izravna plaćanja (prvi stup) u razdoblju 2014.–2020. prilagođuje se nakon prijenosa između prvog i drugog stupa u skladu s pravnim aktom kojim se ti prijenosi utvrđuju. Ne mijenja se ukupni iznos gornje granice za naslov 2. Prva prilagodba: iznos ispod gornje granice za naslov 2 prvi je put prilagođen u okviru tehničke prilagodbe VFO-a za 2015. Ta se prilagodba, kako je prikazana u prvoj tablici u nastavku, odražava u Provedbenoj uredbi Komisije (EU) br. 367/2014 od 10. travnja 2014. Druga prilagodba: dva kruga prijenosa između stupova zajedničke poljoprivredne politike (ZPP) odrazila su se u tehničkoj prilagodbi VFO-a za 2016. (vidjeti drugu tablicu u nastavku). Tim prijenosima obuhvaćena je fleksibilnost među stupovima u skladu s člankom 136.a Uredbe Vijeća (EZ) br. 73/2009 i člankom 14. Uredbe (EU) br. 1307/2013, te predviđeni rezultat smanjenja izravnih plaćanja u skladu s člankom 7. stavkom 2. potonje Uredbe. Prvi krug prijenosa utvrđen je u Delegiranoj uredbi Komisije (EU) br. 994/2014 od 13. svibnja 2014. i odražava se u Provedbenoj uredbi Komisije (EU) br. 1089/2014 od 16. listopada 2014. Drugi krug prijenosa utvrđen je u Delegiranoj uredbi Komisije (EU) br. 1378/2014 od 17. listopada 2014. i odražava se u Provedbenoj uredbi Komisije (EU) 2015/141 od 29. siječnja 2015. Izvršena je manja nepredviđena prilagodba nakon što je u Ujedinjenoj Kraljevini nalogom nacionalnog suda 2015. ukinuto zakonodavstvo kojim se provode pravila Unije u pogledu izravnih plaćanja u Walesu. Ta je promjena utvrđena u Delegiranoj uredbi Komisije (EU) 2016/142 od 2. prosinca 2015. i odražava se u Provedbenoj uredbi Komisije (EU) 2016/257 od 24. veljače 2016. Komisija je do 1. kolovoza 2017. obaviještena o preispitivanju prijenosa među stupovima za financijske godine 2019. i 2020. i oni su utvrđeni u Delegiranoj Uredbi Komisije (EU) br. 162/2018 od 23. studenoga 2017. i odražavaju se u Provedbenoj uredbi Komisije (EU) 2018/288 od 19. veljače 2018. (vidjeti četvrtu tablicu u nastavku). Rok za dostavljanje obavijesti Komisiji za posljednji krug prijenosa u okviru ovog VFO-a bio je 1. kolovoza 2018. Jedna je država članica obavijestila Komisiju o svojoj odluci da smanji iznos izravnih plaćanja i predviđeni rezultat smanjenja. Rezultat toga utvrđen je u Delegiranoj uredbi Komisije (EU) 2019/71 od 9. studenoga 2018. i odražava se u Provedbenoj uredbi Komisije 2019/445 od 19. ožujka 2019. (vidjeti petu tablicu u nastavku). Izmjenu iznosa ispod gornje granice za naslov 2 u sadašnjim cijenama potrebno je pretvoriti u cijene iz 2011. radi tehničke prilagodbe tablice VFO-a prema cijenama iz 2011. U tu svrhu neto iznos najprije se pretvara u cijene iz 2011. na temelju fiksnog deflatora od 2 %. Kako bi se dobio prilagođeni iznos ispod gornje granice, iznos se nakon toga zaokružuje jer se gornje granice VFO-a izražavaju samo u milijunima eura. Samo ovim postupkom zaokruživanja može se osigurati da je iznos ispod gornje granice VFO-a uvijek viši od neto iznosa raspoloživog za rashode u okviru Europskog fonda za jamstva u poljoprivredi (EFJP). Neznatna razlika koja tako nastaje ne čini raspoloživu razliku do gornje granice, nego proizlazi isključivo iz zaokruživanja jer svi iznosi u tablici VFO-a moraju biti izraženi u milijunima eura. Komisija će se za svaki godišnji proračun služiti točnim neto iznosom raspoloživim za rashode EFJP-a. Isti pristup primijenjen je za prethodnu tehničku prilagodbu VFO-a. U tablici u nastavku prikazani su neto rezultat prijenosa između dva stupa ZPP-a i njihov učinak na iznos ispod gornje granice za naslov 2. 3.Ukupna razlika do gornje granice za plaćanja U skladu s člankom 5. Uredbe o VFO-u Komisija prilagođava gornju granicu za plaćanje za razdoblje 2015.–2020. naviše, i to za iznos koji je jednak razlici između izvršenih plaćanja i gornje granice za plaćanje utvrđene u VFO-u za godinu n-1. Svaka prilagodba naviše kompenzira se u cijelosti odgovarajućim smanjenjem gornje granice za plaćanje za godinu n-1 u stalnim cijenama iz 2011. U tehničkoj prilagodbi za 2016. preostala razlika iz 2014. (104 milijuna EUR u sadašnjim cijenama) prenesena je u 2015. (106 milijuna EUR u sadašnjim cijenama) te su gornje granice u skladu s time prilagođene. U tehničkoj prilagodbi za 2017. preostala razlika do gornje granice iz 2015. (1 288 milijuna EUR) prenesena je u godine 2018.–2020. U tehničkoj prilagodbi za 2018. preostala razlika do gornje granice iz 2016. (13 991 milijun EUR) prenesena je u godine 2018.–2020. U tehničkoj prilagodbi za 2019. preostala razlika do gornje granice iz 2017. (16 414 milijuna EUR) prenesena je u godine 2019.–2020. U ovogodišnjoj tehničkoj prilagodbi izračunana je ukupna razlika do gornje granice za plaćanje za 2018. Smatra se da su plaćanja za druge posebne instrumente iznad gornjih granica VFO-a. Gornja granica za plaćanje za 2018. iznosila je 154 565 milijuna EUR u sadašnjim cijenama. Plaćanja izvršena u 2018. iznose 144 369,8 milijuna EUR. Taj iznos sastoji se od izvršenih plaćanja odobrenih sredstava za plaćanje odobrenih u proračunu za 2018. (142 694,6 milijuna EUR) i prijenosa iz 2018. u 2019. (1 675,1 milijun EUR). Plaćanja za posebne instrumente isključuju se iz izvršenja (1 060,8 milijuna EUR, koji se sastoje od 1 060,6 milijuna EUR izvršenih plaćanja i 0,2 milijuna EUR prenesenih plaćanja). Stoga izvršenje koje se uzima u obzir za izračun ukupne razlike do gornje granice za plaćanje iznosi 143 309,0 milijuna EUR (142 694,6 milijuna EUR + 1 675,1 milijun EUR – 1 060,8 milijuna EUR). Sve se prijenose iz 2017. u 2018. računalo kao izvršene za potrebe izračuna ukupne razlike do gornje granice za plaćanje za 2017., ali nisu svi doista bili izvršeni. Stoga prijenose koji su prestali važiti treba dodati izračunu jer oni zapravo čine nedovoljno izvršenje. Prijenosi iz 2017. u 2018. koji su prestali važiti iznose 129,7 milijuna EUR, od čega 0,07 milijuna EUR za posebne instrumente. Ukupni iznos prijenosa koji su prestali važiti i koje se uzima u obzir stoga je 129,6 milijuna EUR. Preostala razlika u okviru gornje granice za plaćanje za 2018. iznosi 11 385,5 milijuna EUR u sadašnjim cijenama (tj. 154 566 milijuna EUR – 143 309,0 milijuna EUR + 129,6 milijuna EUR). Zbog prijenosa ukupne razlike do gornje granice za plaćanje u prethodnim godinama, prenosi se samo 183 milijuna EUR (u cijenama iz 2011.) na 2020, tj. preostali iznos ispod praga od 13 milijardi EUR. Rezultat je toga nepromijenjena ukupna gornja granica za plaćanje za razdoblje 2014.–2020. u cijenama iz 2011. i povećanje ukupne gornje granice za plaćanje za 9 milijuna EUR u sadašnjim cijenama.

U tablici u nastavku navedene su pojedinosti o izračunu ukupne razlike do gornje granice za plaćanje za 2018. U tablici u nastavku prikazane su odgovarajuće prilagodbe gornjih granica za plaćanje: 4.Posebni instrumenti Na raspolaganju je niz instrumenata izvan gornjih granica rashoda dogovorenih u financijskom okviru za razdoblje 2014.–2020. Tim se instrumentima želi omogućiti brzi odgovor na izvanredne ili nepredviđene događaje i određeni stupanj fleksibilnosti izvan dogovorenih gornjih granica rashoda uz određena ograničenja. 4.1.Pričuva za hitnu financijsku pomoć U skladu s člankom 9. izmijenjene Uredbe o VFO-u pričuva za hitnu financijsku pomoć može se mobilizirati do najvećeg iznosa od 300 milijuna EUR godišnje u cijenama iz 2011. ili 358,5 milijuna EUR u 2020. u sadašnjim cijenama (2 301,4 milijuna EUR za cjelokupno razdoblje u sadašnjim cijenama). Dio neiskorištenog iznosa iz prethodne godine može se prenijeti u iduću godinu. Prijenos iz 2018. u 2019. iznosi 34,1 milijun EUR. U tablici u nastavku navedene su pojedinosti o godišnjim raspoloživim sredstvima i upotrebi pričuve za hitnu financijsku pomoć od 2014.: 4.2.Fond solidarnosti Europske unije U skladu s člankom 10. Uredbe o VFO-u Fond solidarnosti EU-a može se mobilizirati do najvišeg iznosa od 500 milijuna EUR godišnje u cijenama iz 2011. ili 597,5 milijuna EUR u 2020. u sadašnjim cijenama (3 944,7 milijuna EUR za cjelokupno razdoblje u sadašnjim cijenama). Dio neiskorištenog iznosa iz prethodne godine može se prenijeti u iduću godinu. Prijenos iz 2018. u 2019. iznosi 265,3 milijuna EUR. Na kraju 2018. nije bilo iznosa koji su prestali važiti. Iznos od 294 milijuna EUR iz dijela za 2018. unaprijed je izdan u 2017. kako bi se osigurala dostatna financijska sredstva za tekuće potrebe (potresi u Italiji). U tablici u nastavku navedene su pojedinosti o godišnjim raspoloživim sredstvima i upotrebi sredstava iz Fonda solidarnosti Europske unije od 2014.: 4.3.Instrument fleksibilnosti U skladu s člankom 11. izmijenjene Uredbe o VFO-u instrument fleksibilnosti može se mobilizirati do najvišeg godišnjeg iznosa od 600 milijun EUR u cijenama iz 2011. ili 717 milijuna EUR u 2020. u sadašnjim cijenama (4 315 milijuna EUR za cjelokupno razdoblje u sadašnjim cijenama). Dio neiskorištenih godišnjih iznosa iz prethodne 3 godine može se prenijeti. U skladu s člankom 6. stavkom 1. točkom (f), u kojem se upućuje na članak 11. stavak 1. drugi podstavak, svake godine, počevši od 2017., godišnji iznos raspoloživ za instrument fleksibilnosti povećava se za iznose ekvivalentne dijelu godišnjeg iznosa za Fond solidarnosti Europske unije koji je prestao važiti u prethodnoj godini i dijelu godišnjeg iznosa za Europski fond za prilagodbu globalizaciji koji je prestao važiti u prethodnoj godini. U tablici u nastavku navedene su pojedinosti o godišnjim raspoloživim sredstvima i upotrebi instrumenta fleksibilnosti od 2014.:

4.4.Europski fond za prilagodbu globalizaciji U skladu s člankom 12. Uredbe o VFO-u Europski fond za prilagodbu globalizaciji može se mobilizirati do najvišeg godišnjeg iznosa od 150 milijuna EUR u cijenama iz 2011. ili 179,3 milijuna EUR u 2020. u sadašnjim cijenama (1 183,4 milijuna EUR za cjelokupno razdoblje u sadašnjim cijenama). Neiskorišteni iznosi iz prethodnih godina ne mogu se prenijeti. Iznos od 144 milijuna EUR koji je prestao važiti na kraju 2018. iskorišten je za povećanje instrumenta fleksibilnosti u 2019. U tablici u nastavku navedene su pojedinosti o godišnjim raspoloživim sredstvima i upotrebi sredstava iz Europskog fonda za prilagodbu globalizaciji od 2014.: 4.5.Pričuva za nepredviđene izdatke U skladu s člankom 13. Uredbe o VFO-u pričuva za nepredviđene izdatke od najviše 0,03 % bruto nacionalnog dohotka Unije utvrđuje se izvan gornje granice financijskog okvira za razdoblje 2014.–2020. Apsolutni iznos pričuve za nepredviđene izdatke za 2020. iznosi 5 096,8 milijuna EUR. U tablici u nastavku navedene su pojedinosti o godišnjim raspoloživim sredstvima i upotrebi pričuve za nepredviđene izdatke od 2014.: 4.6.Ukupna razlika do gornje granice za obveze za rast i zapošljavanje, osobito zapošljavanje mladih te za migracije i sigurnosne mjere Prema članku 14. Uredbe o VFO-u, kako je izmijenjena Uredbom Vijeća (EU, Euratom) br. 2017/1123, razlike koje preostaju do gornjih granica VFO-a za odobrena sredstva za preuzimanje obveza čine ukupnu razliku do gornje granice VFO-a za obveze koje je potrebno staviti na raspolaganje iznad gornjih granica utvrđenih u VFO-u za razdoblje 2016.–2020. za ciljeve politika u vezi s rastom i zapošljavanjem, osobito zapošljavanjem mladih te s migracijama i sigurnošću. U konačnom proračunu za 2018. preostala raspoloživa razlika do gornje granice za obveze iznosi 1 390,9 milijuna EUR. Obveze za posebne instrumente (uključujući upotrebu ukupne razlike do gornje granice za obveze i pričuve za nepredviđene izdatke) ne uzimaju se u obzir jer se izvršavaju iznad gornjih granica VFO-a. U skladu s člankom 6. stavkom 2. Uredbe o VFO-u za izračun ukupne razlike do gornje granice za obveze primjenjuje se godišnji deflator od 2 %. Preostala razlika do gornje granice iz 2018. koja se stavlja na raspolaganje za 2019. iznosi 1 390,9 milijuna EUR u sadašnjim cijenama iz 2018. ili 1 418,7 milijuna EUR u sadašnjim cijenama iz 2019. (1 447,1 milijun EUR u sadašnjim cijenama iz 2020.). Ukupna razlika do gornje granice za obveze iznosi 1 210,9 milijuna EUR u cijenama iz 2011. U tablici u nastavku navedene su pojedinosti o izračunu ukupne razlike do gornje granice za obveze u 2018.: Trenutačno ne postoji preostali dio ukupne razlike do gornje granice za obveze (od 2014. do 2017.). Stoga je ukupna trenutačna raspoloživost ukupne razlike do gornje granice za obveze za 2019. ograničena na dio iz 2018. U tablici u nastavku navedene su pojedinosti o raspoloživim sredstvima i upotrebi ukupne razlike do gornje granice za obveze od 2014.: